**MUNICIPIUL SATU MARE**



**Aparatul de specialitate al Primarului**

**Arhitect Șef**

**Nr. 17363/17.03.2025**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Arhitect-Șef, formulează următorul:

**RAPORT DE SPECIALITATE**

la proiectul de hotărâre pentru modificarea Hotărârii Consiliului Local al municipiului Satu Mare nr. 418/27.10.2022

Prin Hotărârea Consiliului Local al municipiului Satu Mare nr. 418/27.10.2022 s-a aprobat documentația P.U.Z.-Lotizare pentru locuințe individuale și instituții servicii, acceptarea ofertei de donație, amplasament: Satu Mare, zona Pescăruș, nr.cad 164614.

Întrucât în articolul 3 din Hotărârea sus-menționată s-a consemnat faptul că: ,,Strada nou propusă prin documentație va fi dezmembrată cu titlu de drum și va fi realizată de beneficiar la strat de asfalt, anterior autorizării construcțiilor propuse, iar în art. 4 a fost menționat faptul că:,, Autorizațiile de construire se vor elibera numai după echiparea tehnico-edilitară (apă-canal, gaz, energie electrică), în conformitate cu art. 13 alin.2, art.28 alin 1 și alin.2 din Regulamentul General de Urbanism, precum și după asigurarea profilului stradal prevăzut în documentație.

Dat fiind faptul că prin cererea înregistrată la Primăria Satu Mare sub nr. 16794/13.03.2025 beneficiarul arată că nu poate asigura echiparea tehnico-edilitară înainte de emiterea autorizației de construire fiind blocat de refuzul furnizorilor de energie care aprobă proiectele de extindere de rețea doar după ce există autorizații de construire emise, și luând în considerare prevederile Legii nr.123 din data de 10.07.2012 a energiei electrice și a gazelor naturale unde în art.3 pct.45 extinderea rețelei de distribuție este definită ca fiind,, dezvoltarea rețelei electrice de distribuție de interes public deținută de operatorul de distribuție concesionar prin realizarea, într-o zonă în care nu există rețea, situată în intravilanul sau extravilanul unei localități electrificate/neelectrificate, a unor noi capacități de distribuție și efectuarea lucrărilor de întărire a rețelei electrice strict necesare, în vederea racordării unuia sau mai multor utilizatori de rețea, în vederea materializării documentaței P.U.Z. aprobate și pentru o etapizare corectă a lucrărilor propunem modificarea art. 3 din Hotărârea sus-menționată astfel:,, Strada nou propusă prin documentație va fi dezmembrată cu titlu de drum și va fi realizată de beneficiar la strat de asfalt” iar a art.4 astfel încât,,Autorizațiile de construire pentru locuințele individuale se pot elibera și înainte de asigurarea echipării tehnico-edilitare apă-canal, gaz, energie electrică``.

Față de cele de mai sus şi ţinând cont de prevederile art. 129 alin. (2) lit. c) din OUG nr. 57/2019 privind Codul administrativ,cu modificările și completările ulterioare, potrivit căruia Consiliul local are atribuţii în administrarea domeniului privat al municipiului, înaintăm prezentul proiect de hotărâre consiliului local cu propunere de aprobare

**Arhitect Șef**

**Burgye Ștefan**

Întocmit

Gerenyi Maxim Bianca